EUROOPAN YHTEISÖJEN KOMISSIO 
Bryssel, 16.07.1996 
KOM(96) 348 lopull. 
Ehdotus 
NEUVOSTON ASETUKSEKSI TEY) 
ANNETTU 
LOPULLISEN POLKUMYYNTITULLIN KÄYTTÖÖN OTOSTA VALKO­
VENÄJÄLTÄ PERÄISIN OLEVIEN POLYESTERIKATKOKUITUJEN 
TUONNISSA JA KÄYTTÖÖN OTETUN 
VÄLIAIKAISEN TULLIN LOPULLISESTA KANTAMISESTA 
(komission esittämä) 

PERUSTELUT 
1. Komissio on maaliskuussa 1996 ottanut asetuksella (EY) N:o 394/96 käyttöön 
väliaikaisen polkumyyntitullin Valko-Venäjältä peräisin olevien 
polyestenkatkokuitujen tuonnissa yhteisöön. 
2. Neuvosto on asetuksella (EY) N:o 1050/96 pidentänyt tämän tullin 
voimassaoloaikaa kahdella kuukaudella 7 päivään syyskuuta 1996 saakka. 
3. Mikään asianomainen osapuoli ei ole esittänyt komission alustavia päätelmiä 
koskevia uusia perusteltuja väitteitä tarkasteltavana olevasta tuotteesta, 
samankaltaisesta tuotteesta, polkumyynnistä, yhteisön teollisuudesta, vahingosta, 
vahingon syy-yhteydestä ja yhteisön edusta. 
4. Näissä oloissa, ja koska todettu polkumyyntimarginaali on alhaisempi kuin 
vahingon poistamiseksi tarvittava vientihintojen korotus, katsotaan, että 
vahvistettuun polkumyyntimarginaaliin perustuvat lopulliset toimenpiteet on 
otettava käyttöön väliaikaisten toimenpiteiden muotoisina ja tasoisina. 
5. Tästä syystä ehdotetaan, että neuvosto hyväksyy liitteenä olevan luonnoksen 
asetukseksi, jolla otetaan käyttöön lopullinen polkumyyntitulli Valko-Venäjältä 
peräisin olevien polyestenkatkokuitujen tuonnissa yhteisöön ja jolla kannetaan 
lopullisesti väliaikaisen tullin vakuutena olevat määrät. 
3. 
Ehdotus 
NEUVOSTON ASETUKSEKSI (F.Y) 
ANNETTU 
LOPULLISEN POLKUMYYNTITULLIN KÄYTTÖÖN OTOSTA VALKO­
VENÄJÄLTÄ PERÄISIN OLEVIEN POLYESTERIKATKOKUITUJEN 
TUONNISSA JA KÄYTTÖÖN OTETUN 
VÄLIAIKAISEN TULLIN LOPULLISESTA KANTAMISESTA 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun neuvoston 
asetuksen (EY) N:o 384/961 ja erityisesti sen 23 artiklan, 
ottaa huomioon polkumyynnillä tai vientituella muista kuin Euroopan talousyhteisön 
jäsenvaltioista tapahtuvalta tuonnilta suojautumisesta 11 päivänä heinäkuuta 1988 
annetun neuvoston asetuksen (ETY) N:o 2423/882, sellaisena kuin se on viimeksi 
muutettuna asetuksella (EY) N:o 522/943, ja erityisesti sen 12 artiklan, 
ottaa huomioon komission ehdotuksen, jonka komissio on tehnyt kuultuaan neuvoa-
antavaa komiteaa, 
sekä katsoo, että: 
1 EYVL N:oL 56, 6.3.1996, s. 1 
2 EYVL N:o L 209, 2.8.1988, s. 1 
3 EYVL N:oL 66, 10.3.1994, s. 10 
A. VÄLIAIKAISET TOIMENPITEET 
(1) Komissio on 4 päivänä maaliskuuta 1996 annetulla asetuksella (EY) N:o 394/964, 
jäljempänä 'väliaikaista tullia koskeva asetus', ottanut käyttöön väliaikaisen 
polkumyyntitullin Valko-Venäjältä peräisin olevien, CN-koodiin 5503 20 00 
kuuluvien polyesterikatkokuitujen, jäljempänä myös 'kyseinen tuote', tuonnissa 
yhteisöön. 
(2) Neuvosto on 10 päivänä kesäkuuta 1996 annetulla asetuksella (EY) N:o 1050/965 
pidentänyt väliaikaisen tullin voimassaoloaikaa kahdella kuukaudella. 
B. MYÖHEMPI MENETTELY 
(3) Väliaikaista tullia koskevassa asetuksessa asetettiin määräaika, jonka kuluessa 
asianomaiset osapuolet voivat esittää kantansa kirjallisesti ja pyytää saada tulla 
komission kuulemiksi. 
(4) Ainoastaan asianomainen ainoa valkovenäläinen viejä pyysi määräajassa 
kuulemista, mikä sille myös myönnettiin. 
(5) Polyesterikatkokuitujen käyttäjien muodostama yhteenliittymä Eurofibrefill esitti 
kantansa kirjallisesti lähes kolme kuukautta väliaikaista tullia koskevan asetuksen 
voimaantulon jälkeen eli edellä tarkoitetun määräajan jo päätyttyä. Eurofibrefillin 
uusi esitys ei sitä paitsi sisältänyt väitteitä, jotka olisivat poikenneet sen aiemmin 
tutkimuksen yhteydessä esittämistä, väliaikaista tullia koskevassa asetuksessa 
huomioon otetuista seikoista. 
EYVL N:o L 54, 5.3.1996, s.10 
EYVL N:o L 139, 12.6.1996, s. 16 
C. TARKASTELTAVANA OLEVA TUOTE JA SAMANKALTAINEN TUOTE, 
POLKUMYYNTI, YHTEISÖN TEOLLISUUS, VAHINKO, 
VAHINGON SYY-YHTEYS JA YHTEISÖN ETU 
(6) Mikään asianomainen osapuoli ei ole esittänyt komission alustavia päätelmiä 
koskevia uusia perusteltuja väitteitä tarkasteltavana olevasta tuotteesta, 
samankaltaisesta tuotteesta, polkumyynnistä, yhteisön teollisuudesta, vahingosta, 
vahingon syy-yhteydestä ja yhteisön edusta. Tästä syystä neuvosto vahvistaa 
nämä väliaikaista tullia koskevan asetuksen johdanto-osan 10-78 kappaleessa 
esitetyt päätelmät. 
D. KÄYTTÖÖN OTETTAVAN LOPULLISEN TOIMENPITEEN MUOTO 
(7) Valkovenäläisen viejän kuulemisen yhteydessä (katso johdanto-osan 4 kappale) 
kyseinen viejä tiedusteli mahdollisuutta hintasitoumuksen esittämiseen, jotta 
tutkimus voitaisiin päättää ottamatta käyttöön lopullisia tulleja. Tällaista 
sitoumusta ei kuitenkaan ole esitetty. 
(8) Hintasitoumus ei vaikuta sopivalta ratkaisulta nyt käsiteltävänä olevassa 
tapauksessa seuraavista syistä: 
a) Polyesterikatkokuitujen vähimmäishinnat olisi kytkettävä sen pääraaka-aineiden 
huomattaviin hinnanvaihteluihin kansainvälisillä markkinoilla, mikä tekisi 
sitoumuksesta mahdottoman toteuttaa. 
'*> 
b) Kyseinen tuote on erittäin epäyhtenäinen. Polyesterikatkokuitujen kaikki erilaiset 
lajit ja yhdistelmät (sellaiset tekijät kuin koko, väri, katkontapituus, sävy ja niin 
edelleen ovat kaikki ratkaisevia myyntihinnan määrittämisessä) kattavan 
sitoumuksen tehokas valvonta olisi erittäin vaikeaa. Sitoumuksen kiertämisen 
vaara olisi huomattava. 
c) Tätä vaaraa lisää entisestään kyseisen viejän osoittama vähäinen 
yhteistyöhalukkuus tutkimuksen aikana, mikä kävi ilmi siitä, että sen toimittamat 
todisteet koskivat vain 2 prosenttia yhteisöön Valko-Venäjältä tuotujen 
polyesterikatkokuitujen kokonaismäärästä. 
(9) Näissä oloissa sopivimpana lopullisena toimenpiteenä tässä menettelyssä pidetään 
arvotullia. Neuvosto vahvistaa tämän näkemyksen. 
E. LOPULLINEN TULLI 
(10) Lopullisen tullin tasoa vahvistaessaan komissio otti huomioon todetun 
polkumyyntimarginaalin ja yhteisön teollisuuden kärsimän vahingon 
poistamiseksi tarvittavan tullin määrän väliaikaista tullia koskevan asetuksen 
johdanto-osan 79-81 kappaleessa esitetyn menettelyn mukaisesti. 
(11) Koska yhteisön teollisuuden kärsimän vahingon poistamiseksi tarvittava 
vientihintojen korotus on suurempi kuin todettu polkumyyntimarginaali, käyttöön 
otettavan lopullisen tullin olisi oltava vahvistetun polkumyyntimarginaalin 
suuruinen eli 43,5 prosenttia. Neuvosto vahvistaa tämän lopullisen tullin tasoksi. 
F. VÄLIAIKAISTEN TULLIEN KANTAMINEN 
(12) Todettu polkumyyntimarginaali ja yhteisön teollisuuden kärsimä huomattava 
vahinko huomioon ottaen katsotaan, että väliaikaisen tullin vakuutena olevat 
määrät olisi kannettava lopullisesti. 
ON ANTANUT TÄMÄN ASETUKSEN: 
1 artikla 
1. Otetaan käyttöön lopullinen polkumyyntitulli Valko-Venäjältä peräisin olevien, 
CN-koodiin 5503 20 00 kuuluvien synteettisten polyesterikatkokuitujen tuonnissa 
yhteisöön. 
2. Lopullinen polkumyyntitulli on 43,5 prosenttia vapaasti yhteisön rajalla 
tullaamattomana -nettohinnasta. 
3. Jollei toisin määrätä, sovelletaan voimassa olevia tulleja koskevia määräyksiä ja 
säädöksiä. 
2 artikla 
1. Kannetaan lopullisesti Valko-Venäjältä peräisin olevien polyesterikatkokuitujen 
tuonnissa yhteisöön asetuksella (EY) N:o 394/96 käyttöön otetun väliaikaisen 
tullin vakuutena olevat määrät. 
2. Edellä 1 artiklan 3 kohdan säännöksiä sovelletaan myös väliaikaisen tullin 
vakuutena olevien määrien lopulliseen kantamiseen. 
V-
3 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä päätös on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa 
Tehty Brysselissä 
Neuvoston puolesta 
ISSN 1024-4492 
KOM(96) 348 lopullinen 
ASIAKIRJAT 
FI 02 11 
Luettelonumero : CB-CO-96-347-FI-C 
ISBN 92-78-066594 
Euroopan yhteisöjen virallisten julkaisujen toimisto 
L-2985 Luxemburg 
^